Silver Laas

Silver Laas (sündinud 22. oktoobril 1985) on eesti laulja. Ta laulab ansamblis Traffic. 

Haridus
Silver Laas hakkas kolmeaastaselt õppima viiulimängu ning laulis Ave Kumpase laulustuudios, kust jõudis ETV lastekoori. Ta on õppinud Tallinna Muusikakeskkoolis viiulit (1992–2004) ning Georg Otsa nimelises Tallinna Muusikakoolis rütmimuusikat ja džässlaulu.Silver Laas Eesti Laulu veerandfinalistidest: midagi väga piinlikku polnud ERR Eeter, 20.12.2021.Kerli Kivistu. 18 aastat bändi ja abielu! Trafficu solist Silver Laas: meeste puhul on ikka nii, et plahvatad ja tunni pärast juba lepid Kroonika/Delfi, 29.09.2024. 2013. aastal lõpetas ta džässlaulu alal ka Eesti Muusika- ja Teatriakadeemia (bakalaureuseõppes).Rando Tooming. Silver Laas: "Kuidas seriaalinäitlejaks saadakse? Ootamatult!" Õhtuleht.ee, 15.12.2012.

Töö ja looming
2006. aasta sügisel asutas ta koos Stig Rästaga ansambli Traffic. Ansambli koosseis on aastate jooksul muutunud, kuid Silver Laas on ka 2025. aasta seisuga sama ansambli liider ja solist. Tema hittide hulka selles ansamblis kuuluvad näiteks laulud "Kallis, ära küsi", "Kesköödisko" ja "Für Elise".Kerli Kivistu. 18 aastat bändi ja abielu! Trafficu solist Silver Laas: meeste puhul on ikka nii, et plahvatad ja tunni pärast juba lepid Kroonika/Delfi, 29.09.2024.

Koroonapandeemia ajal, kui kontserttegevus oli koroonapiirangute tõttu paratamatult soikunud, käis Silver Laas koos bändikaaslase Joonas Mattias Sarapuuga 2021. aasta veebruarist maini Ida-Tallinna Keskhaigla koroonaosakonnas sanitarina tööl.Silver Laas Eesti Laulu veerandfinalistidest: midagi väga piinlikku polnud ERR Eeter, 20.12.2021.

Alates 2022. aastast töötab ta ka Elisa Eestis tarkvaraarendajana.

2025. aasta sügishooajal osales ta TV3 meelelahutussaates "Su nägu kõlab tuttavalt".Cassandra Piirioja. Kokkuvõte | Juubelihooaja võitja juba teada? Silver Laas napsas teist korda järjest endale "Su nägu kõlab tuttavalt" saatevõidu Kroonika/Delfi, 26.10.2025.

Isiklikku
Tema ema on viiuldaja Anu Laas ja isa on tšellist Mart Laas.Kerli Kivistu. 18 aastat bändi ja abielu! Trafficu solist Silver Laas: meeste puhul on ikka nii, et plahvatad ja tunni pärast juba lepid Kroonika/Delfi, 29.09.2024.

Ta on 2006. aastast abielus Anni Laasiga.Trafficu solist Silver Laas armus abikaasa Annisse juba lapsena Õhtuleht, 8. aprill 2010. Neil on 2007. aastal sündinud tütar Lola Mari ja 2020. aastal sündinud poeg Priidik.Silver Laas kohtus esmakordselt oma pisipojaga Õhtuleht, 21. mai 2020.

Viited

Kategooria:Eesti lauljad
Kategooria:Sündinud 1985